CELEX: 62020CN0150
Language: et
Date: 2020-03-17 00:00:00
Title: Kohtuasi C-150/20: Eelotsusetaotlus, mille on esitanud Amtsgericht Köln (Saksamaa) 17. märtsil 2020 – BD versus Deutsche Lufthansa AG

24.8.2020   
            
            
               ET
            
            
               Euroopa Liidu Teataja
            
            
               C 279/22
            
         
      Eelotsusetaotlus, mille on esitanud Amtsgericht Köln (Saksamaa) 17. märtsil 2020 – BD versus Deutsche Lufthansa AG
      (Kohtuasi C-150/20)
      (2020/C 279/30)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Köln
      
         Põhikohtuasja pooled
      
      
         Hageja: BD
      
         Kostja: Deutsche Lufthansa AG
      
         Eelotsuse küsimused
      
      Kas direktiiv (EL) 2016/681 (1) on seoses järgmiste punktidega kooskõlas põhiõiguste harta (edaspidi „harta“) artiklitega 7 ja 8:
      
                  1)
               
               
                  Kas broneeringuinfo (PNR andmed), mis tuleb vastavalt direktiivile edastada, on harta artikleid 7 ja 8 arvestades piisavalt täpne?
               
            
                  2)
               
               
                  Kas direktiiv teeb selle kohaldamisala silmas pidades ja harta artikleid 7 ja 8 arvestades broneeringuinfo kogumisel ja edastamisel piisavalt objektiivselt vahet lendude liigi ja teatavas riigis valitseva ohuolukorra põhjal ning andmebaaside ja valimitega võrdlemise põhjal?
               
            
                  3)
               
               
                  Kas olukord, kus kogu broneeringuinfot säilitatakse vahet tegemata sama kaua, on kooskõlas harta artiklitega 7 ja 8?
               
            
                  4)
               
               
                  Kas direktiiv tagab harta artikleid 7 ja 8 arvestades lennureisijatele piisava menetlusõigusliku kaitse säilitatud broneeringuinfo kasutamise korral?
               
            
                  5)
               
               
                  Kas direktiiv tagab harta artikleid 7 ja 8 arvestades Euroopa põhiõiguste piisaval tasemel kaitse olukorras, kus kolmandad riigid edastavad broneeringuinfot kolmandate riikide asutustele?
               
            
         (1)  Euroopa Parlamendi ja nõukogu 27. aprilli 2016. aasta direktiiv (EL) 2016/681, mis käsitleb broneeringuinfo kasutamist terroriaktide ja raskete kuritegude ennetamiseks, avastamiseks, uurimiseks ja nende eest vastutusele võtmiseks (ELT 2016, L 119, lk 132).